Diari Oficial de la Generalitat Valenciana


Sumari del DOGV 20, del 15-04-1980 (1980/801427)

DECRET sobre assumpció de competències de l'Administració de l'Estat per la Conselleria de Sanitat i Seguretat Social en matèria de Sanitat.
--------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1980/04/01/(7)/dof/vci/html**

### Dades del document

Número de DOGV
:   20

Data del DOGV
:   15-04-1980

Secció del DOGV
:   DISPOSICIONS GENERALS

Número del document
:   1980/801427


Data del document
:   01-04-1980

Organisme emissor
:   Presidència del Consell

Tipus de document
:   Decret

Decret sobre assumpció de competències de l'Administració de l'Estat per la Conselleria de Sanitat i Seguretat Social en matèria de Sanitat.  
Vist el Reial Decret de 21 de gener de 1980 núm. 278 pel qual es van transferir al Consell del País Valencià competències de l'Administració de l'Estat en matèries d Activitats Molestes, Insalubres, Nocives i Perilloses, Cultura i Sanitat, que entraran en vigor el proper 1 d'abril de 1980, data en què els Ens de l'Administració Central deixaran d'exercir les seues competències llevat de per a remetre al Consell els documents referents a les funcions i serveis traspassats previ compliment dels requisits i formalitats exigides per la legislació vigent i examinada la legislació sobre les matèries que es transfereixen, en la seua virtut i a proposta del Conseller de Sanitat i Seguretat Social, i previ acord del Ple del Consell en la seua reunió celebrada el dia 1 d'abril de 1980 vinc a disposar:  
Article primer.- Al Ple del Consell del País Valencià li correspon, prèvia proposta del Conseller de Sanitat i Seguretat Social la decisió en totes les matèries reservades al Consell de Ministres dins de l'àmbit de les competències transferides.  
Article segon.- Correspon a la Conselleria de Sanitat i Seguretat Social la gestió de les competències que es contenen al Reial Decret 278/1980 de 25 de gener, pel qual es transfereixen de l'Estat al Consell del País Valencià determinades matèries de Sanitat.  
Article tercer.- Correspon al Conseller de Sanitat i Seguretat Social, el coneixement i resolució de totes les matèries transferides, excepte les reservades expressament al Ple del Consell i en particular les següents:  
1. La iniciativa, direcció i inspecció de tots els serveis.  
2. L'exercici de la potestat reglamentària.  
3. El nomenament i separació dels funcionaris i dels altres càrrecs adscrits a la Conselleria, segons la normativa vigent.  
4. La distribució de recompenses i l'exercici de la potestat disciplinària d'acord amb les normes legals.  
5. Formular avant-projectes de pressuposts disposant despeses dins del pressupost autoritzat, tot interessant de l'Organ corresponent l'ordenació de pagament.  
6. Formalitzar en nom del Consell del País Valencià els contractes relatius a assumptes propis de la Conselleria de Sanitat i Seguretat Social.  
7. Presentar projectes de normes i en general les facultats contingudes als articles 19 i 20 del Reglament de Règim Interior del Consell.  
8. Declaració d'utilitat pública d'aigües minero-medecinals, a tenor del que estableix el Decret Llei de 25 d'abril de 1928.  
9. Nomenament i ordenació d'inspeccions als establiments que exploten aigües minero-medecinals.  
10. Autorització perquè un establiment de banys d'aigües minerals estiga obert al públic fora de la seua temporada oficial.  
11. Autorització de venda en envasaments de les aigües minero-medecinals.  
12. Imposició de sancions per la contraversió del que ordena la reglamentació de les aigües minero-medecinals.  
13. Vigilància i inspecció de la distribució i venda d'aigua així com el caràcter de potable d'aquestes.  
14. Autorització de la venda i emprament d'aparells depuradors.  
15. Inspecció i reglamentació sanitària de les obres d'enginyeria i arquitectura sanitària.  
16. Proposta al Ple del Consell:  
a) Dels nivells mínims d'emissió i els límits màxims tolerables de contaminació atmosfèrica.  
b) D'un catàleg d'activitats potencialment contaminadores.  
c) De- la declaració de zona d'atmosfera contaminada. Segons preceptuen els articles 2, 3 i 5 de la Llei de 22 de desembre de 1975.  
17. Imposició de mesures per a evitar la contaminació.  
18. Declaració de situació d'emergència d'una determinada zona contaminada.  
19. Proposició al Ple del Consell de la reglamentació que ha de regir en una situació d'emergència a causa de la contaminació.  
20. Proposició al Ple del Consell d'ajuts als titulars de determinades indústries que eviten la contaminació.  
21. Vigilància i inspecció del compliment de les obligacions sobre la contaminació atmosfèrica.  
22. Imposició de sancions per incompliment de les obligacions derivades de la prevenció de la contaminació atmosfèrica.  
23. Establiment de pare mòbil de desinsectació i de les mesures i tècniques per a procedir a aquestes. Ordre de 15 de juny de 1949.  
24. Vigilància i inspecció dels edificis i llocs en què es desenvolupe la vida humana.  
25. Adopció de mesures sobre vigilància i campanya higiènica en la lluita contra les malalties infeccioses, contra la tuberculosi, contra el reumatisme, i les cardiopaties, contra el paludisme, contra el tracoma, contra les malalties sexuals, contra la lepra i la demartosi, contra el càncer, tot promovent la sanitat maternal i infantil, així com la higiene mental.  
26. Adopció de mesures de vigilància i campanya higiènica en la sanitat veterinària, la higiene del treball, educació física i de l'esport, així com de l'alimentació.  
27. Proposar al Ple del Consell la declaració d'epidèmia del grup A i declarar les epidèmies del grup B.  
28. Vigilància i exigència als metges de l'obligació que tenen de declaració de malaltia tifoidea i gastrointestinal.  
29. Registrar totes les persones manipuladores d'aliments.  
30. Vigilància de la fabricació, circulació i venda de mixtos de cossoleta o garibaldis, pedres detonants o fogueres i en general qualsevol objecte d'ús infantil que presente externament substàncies explosives o detonants susceptibles de contacte directe.  
31. Realització d'activitats destinades a la prevenció específica i inespecífica de la sub-normalitat.  
32. Imposició de sancions als metges que oculten malalties infeccioses.  
33. Aprovació dels reglaments dels establiments psiquiàtrics. Decret 3 de juny de 1971.  
34. Vigilància i inspecció dels establiments psiquiàtrics.  
35. Comprovació de la situació personal de qualsevol internat en un establiment psiquiàtric.  
36. Vigilància i inspecció de l'hemodonació i els bancs de sang, així com la imposició de sancions que d'açò puguen derivar-se.  
37. Organització d'un registre d'establiments assistencials de la tercera edat.  
38. Atorgament de permisos de construcció i llicència d'abertura dels establiments de la tercera edat.  
39. El registre, la catalogació i inspecció de centres, serveis i establiments sanitaris, així com la determinació de la seua rendibilitat i el control dels seus pressuposts.  
40. Control, vigilància, registre de productes que requeresquen una vigilància sanitària específica d'aliments i altres productes de consum humà, així com la imposició de sancions.  
41. Autorització de campanya d'animals sacrificats per a consum familiar.  
42. Presidència de les comissions destinades a la confecció de mapes sanitaris.  
43. L'ordenació de la policia sanitària mortuòria dins de l'àmbit de la competència territorial del Consell del País Valencià.  
Article quart.- El Conseller podrà delegar totalment o parcialment aquestes competències en els òrgans inferiors d'acord amb l'estructura orgànica de la Conselleria.  
Article cinquè.- Les resolucions del Ple del Consell i del Conseller en les matèries de la seua competència posaran fi a la via administrativa.  
Contra les resolucions dels altres òrgans de la Conselleria en les matèries que tinguen atribuïdes, cabrà recurs d'alçada davant el Conseller en un termini de 15 dies.  
Article sisè.- S'autoritza el Conseller de Sanitat i Seguretat Social a adoptar les disposicions complementàries que estime necessàries per al desenvolupament d'aquest Decret.  
DISPOSICIO FINAL  
El present Decret entrarà en vigor l'endemà de la seua publicació al Butlletí Oficial del Consell del País Valencià.  
Donat a la ciutat de València, a 1 d'abril de 1980.  
El Conseller de Sanitat i Seguretat Social  
JOSEP PERIS SOLER  
El President del Consell,(en funcions)  
ENRIC MONSONIS DOMINGO


Còpia Permalink ELI